চট্টগ্রামের চান্দগাঁওয়ে সড়ক অবরোধের চেষ্টা বিএনপির, পুলিশের সঙ্গে সংঘর্ষ
চট্টগ্রাম মহানগরীর চান্দগাঁও এলাকায় সড়ক অবরোধের চেষ্টা করেছে বিএনপির নেতাকর্মীরা। এ সময় পুলিশের সঙ্গে সংঘর্ষ হয় অবরোধকারীদের।
তবে, বিএনপির নেতাকর্মীদের পরিচয় নিশ্চিত করতে পারেনি পুলিশ।
আজ রোববার সকাল ৯টার পর চান্দগাঁওয়ে শরাফতউল্লাহ পাম্পের সামনের সামনে আগুন জ্বালিয়ে রাস্তা অবরোধ করা হয়।
চট্টগ্রাম মেট্রোপলিটন পুলিশের উপকমিশনার পঙ্কজ দত্ত দ্য ডেইলি স্টারকে এসব তথ্য নিশ্চিত করেছেন।
তিনি বলেন, 'সড়ক অবরোধের খবর পেয়ে পুলিশ ঘটনাস্থলে গেলে, অবরোধকারীরা পুলিশের ওপর ইট-পাটকেল নিক্ষেপ করে।'
তিনি জানান, পুলিশ ফাঁকা গুলি করলে অবরোধকারীরা পালিয়ে যায়। বর্তমানে পরিস্থিতি নিয়ন্ত্রণে আছে।
তবে, সড়ক অবরোধকারী বিএনপিকর্মীদের নাম-পরিচয় জানাতে পারেননি এই পুলিশ কর্মকর্তা।

চট্টগ্রাম মহানগরীর চান্দগাঁও এলাকায় সড়ক অবরোধের চেষ্টা করেছে বিএনপির নেতাকর্মীরা। এ সময় পুলিশের সঙ্গে সংঘর্ষ হয় অবরোধকারীদের।